Projekts

Latvijas Republikas Ministru kabinets

2016.gada \_\_\_\_\_\_\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_ §)

**Noteikumi par valsts pārvaldes uzdevuma – zemes izpirkuma (pirkuma) līgumu slēgšana, šo līgumu izpildes kontrole un neizpirktās zemes nodošana pašvaldību īpašumā – deleģēšanu**

Izdoti saskaņā ar Valsts un pašvaldību īpašuma privatizācijas un

privatizācijas sertifikātu izmantošanas pabeigšanas likuma

3.panta trešās daļas 4.1 punktu, 4.panta sesto daļu,

23.panta 11.2 daļu un 24.panta 4.1 daļu

1. Noteikumi nosaka:

1.1. lauku un pilsētu zemes izpirkuma (pirkuma) līgumu slēgšanas, šo līgumu izpildes kontroles un neizpirktās zemes nodošanas pašvaldību īpašumā uzdevuma deleģēšanu valsts akciju sabiedrībai “Privatizācijas aģentūra” (vienotais reģistrācijas numurs 40003192154, juridiskā adrese – Kr. Valdemāra 31, Rīga, LV-1887) (turpmāk – Privatizācijas aģentūra);

1.2. kārtību, kādā tiek segti Privatizācijas aģentūras izdevumi, kas saistīti ar deleģētā valsts pārvaldes uzdevuma veikšanu.

2. Privatizācijas aģentūrai tiek deleģēts valsts pārvaldes uzdevums slēgt lauku un pilsētu zemes izpirkuma (pirkuma) līgumus, kontrolēt šo līgumu izpildi un nodot pašvaldību īpašumā neizpirktās zemes (turpmāk – valsts pārvaldes uzdevums).

3. Veicot valsts pārvaldes uzdevumu, Privatizācijas aģentūra atrodas Ekonomikas ministrijas funkcionālā pārraudzībā.

4. Ekonomikas ministrija ir pilnvarota valsts vārdā parakstīt līgumu (pielikums) par valsts pārvaldes uzdevuma veikšanu (turpmāk – līgums).

5. Privatizācijas aģentūras izdevumi, kas saistīti ar valsts pārvaldes uzdevuma veikšanu, reizi ceturksnī tiek segti no ieņēmumiem par zemes izpirkuma (pirkuma) līgumu slēgšanu un Privatizācijas aģentūras rezerves fonda līdzekļiem, kas izveidots saskaņā ar likumu “Par valsts un pašvaldību īpašuma objektu privatizāciju” (turpmāk – rezerves fonds). Privatizācijas aģentūra izdevumus, kas saistīti ar valsts pārvaldes uzdevuma veikšanu, saskaņo ar Ekonomikas ministriju, ievērojot līgumā noteikto kārtību.

6. Ekonomikas ministrija ar lēmumu apstiprina no rezerves fonda Privatizācijas aģentūrai izmaksājamo līdzekļu apmēru par valsts pārvaldes uzdevuma veikšanu.

7. Ja Privatizācijas aģentūra atkāpjas no līguma, Ekonomikas ministrija sagatavo Ministru kabineta noteikumu projektu par valsts pārvaldes uzdevuma deleģēšanu citai valsts pārvaldes institūcijai vai privātpersonai un noteiktā kārtībā iesniedz minēto projektu Ministru kabinetā.

8. Atzīt par spēku zaudējušiem Ministru kabineta 2015. gada 14. aprīļa noteikumus Nr. 183 “Kārtība, kādā deleģē valsts pārvaldes uzdevumu – zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldību īpašumā” (Latvijas Vēstnesis, 2015, 73.nr.).

9. Akciju sabiedrība „Attīstības finanšu institūcija Altum” līdz 2016. gada 1. oktobrim turpina veikt valsts pārvaldes uzdevumu saskaņā ar Ministru kabineta 2015. gada 14. aprīļa noteikumiem Nr. 183 “Kārtība, kādā deleģē valsts pārvaldes uzdevumu – zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldību īpašumā”.

10. Ekonomikas ministrija valsts vārdā noslēdz līgumu ar akciju sabiedrību „Attīstības finanšu institūcija Altum” un Privatizācijas aģentūru par kārtību, kādā akciju sabiedrība „Attīstības finanšu institūcija Altum” nodod un Privatizācijas aģentūra pārņem ar valsts pārvaldes uzdevuma veikšanu saistīto informāciju un dokumentus, kā arī tiek atlīdzināti akciju sabiedrības „Attīstības finanšu institūcija Altum” un Privatizācijas aģentūras izdevumi, kas saistīti ar nodošanu un pārņemšanu.

11. Privatizācijas aģentūra valsts pārvaldes uzdevumu uzsāk veikt 2016. gada 1. oktobrī.

12. Privatizācijas aģentūra, veicot valsts pārvaldes uzdevumu,:

12.1. ir uzskatāma par tiesību un saistību pārņēmēju akciju sabiedrības „Attīstības finanšu institūcija Altum” noslēgtajiem līgumiem par zemes izpirkumu;

12.2. likuma “Par nekustamā īpašuma nodokli” izpratnē uzskatāma par nekustamā īpašuma, kas zemes reformas ietvaros reģistrēts zemesgrāmatā uz valsts vārda valsts akciju sabiedrības “Latvijas Hipotēku un zemes banka” personā, lietotāju.

**Ministru prezidents M. Kučinskis**

**Ministru prezidenta biedrs,**

**ekonomikas ministrs A. Ašeradens**

**Iesniedzējs:**

**Ministru prezidenta biedra,**

**ekonomikas ministra**

**pienākumu izpildītājs,**

**izglītības un zinātnes ministrs K. Šadurskis**

**Vīza: valsts sekretārs J. Stinka**

05.09.2016. 11:22

548

Ņesterenko

67013162, Diana.Nesterenko@em.gov.lv